Breithiúnas na Cúirte Ginearálta an 29 Samhain 2023 – Myforest Foods v EUIPO (MYBACON)
(Cás T-107/23) 1
(Trádmharc de chuid an Aontais Eorpaigh – Iarratas ar fhocalmharc de chuid an Aontais Eorpaigh “MYBACON” – Dearbhfhoras le diúltú – Marc de chineál a chuirfeadh dallamullóg ar an bpobal – Airteagal 7(1)(g) de Rialachán (AE) 2017/1001)
Teanga an cháis: an Béarla
Páirtithe
Iarratasóir: Myforest Foods Co. (Green Island, Nua-Eabhrac, Stáit Aontaithe Mheiriceá) (ionadaí: P. Martini-Berthon, Dlíodóir)
Cosantóir: Oifig Maoine Intleachtúla an Aontais Eorpaigh (ionadaí: E. Markakis, Gníomhaire)
Ábhar
Trína chaingean de bhun Airteagal 263 CFAE, iarrann an t-iarratasóir go gcuirfí an cinneadh ón gCúigiú Bord Achomhairc d’Oifig Maoine Intleachtúla an Aontais Eorpaigh (EUIPO) an 19 Nollaig 2022 (Cás R 1201/2022 5) ar neamhní.
An chuid oibríochtúil
1.    Diúltaítear don chaingean.
2.    Ordaítear do gach páirtí a gcuid costais féin a íoc.
____________
1     IO C 134, 17.4.2023.